CELEX: 32021D2075
Language: mt
Date: 2021-11-25 00:00:00
Title: Deċiżjoni tal-Kunsill (PESK) 2021/2075 tal-25 ta’ Novembru 2021 li temenda d-Deċiżjoni (PESK) 2020/979 b’appoġġ għall-iżvilupp ta’ sistema rikonoxxuta internazzjonalment għall-validazzjoni tal-ġestjoni tal-armi u l-munizzjon skont standards internazzjonali miftuħa

26.11.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 421/72
               
            
         DEĊIŻJONI TAL-KUNSILL (PESK) 2021/2075
         tal-25 ta’ Novembru 2021
         li temenda d-Deċiżjoni (PESK) 2020/979 b’appoġġ għall-iżvilupp ta’ sistema rikonoxxuta internazzjonalment għall-validazzjoni tal-ġestjoni tal-armi u l-munizzjon skont standards internazzjonali miftuħa
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fis-7 ta’ Lulju 2020, il-Kunsill adotta d-Deċiżjoni (PESK) 2020/979 (1), li tipprevedi proġett f’żewġ fażijiet. Il-Fażi I hija istudju ta’ fattibbiltà għall-iżvilupp ta’ Sistema ta’ Validazzjoni tal-Ġestjoni tal-Armi u l-Munizzjon (“AAMVS”), rikonoxxuta internazzjonalment.
                  
               
                     (2)
                  
                  
                     Id-Deċiżjoni (PESK) 2020/979 tipprevedi li l-implimentazzjoni tal-Fażi II tal-proġett, li jiżviluppa kunċett għall-ħolqien ta’ AAMVS, tista’ tiġi awtorizzata jekk jiddeċiedi hekk il-Kunsill, abbażi tal-eżitu tal-istudju tal-fattibbiltà.
                  
               
                     (3)
                  
                  
                     L-istudju awtorizzat bid-Deċiżjoni (PESK) 2020/979 wera l-fattibbiltà tal-iżvilupp ta’ AAMVS u enfasizza diversi elementi li jeħtieġ li jiġu kkunsidrati sabiex il-kunċett isir realtà. Il-Fażi II ser tinkludi tfassil ta’ qafas propost għall-AAMVS u pjan għall-iżvilupp tas-sistema. Dawk ir-riżultati ser ikollhom l-għan li jappoġġaw u jiggwidaw l-isforzi futuri biex tinbena l-AAMVS.
                  
               
                     (4)
                  
                  
                     Abbażi tal-eżitu tal-istudju tal-fattibbiltà, jenħtieġ li l-Kunsill jiddeċiedi li l-Fażi II tal-proġett għandha tiġi implimentata.
                  
               
                     (5)
                  
                  
                     Id-Deċiżjoni (PESK) 2020/979 ser tiskadi 14-il xahar wara d-data tal-konklużjoni tal-ftehim ta’ finanzjament imsemmi fl-Artikolu 3(4) tagħha, sakemm il-Kunsill ma jiddeċidix li jestendi l-validità ta’ dik id-Deċiżjoni sabiex jippermetti l-implimentazzjoni tal-Fażi II tal-proġett.
                  
               
                     (6)
                  
                  
                     Il-kontinwazzjoni tal-attivitajiet imsemmija fl-Artikolu 1 tad-Deċiżjoni (PESK) 2020/979 sat-30 ta’ Novembru 2022 ma għandha l-ebda implikazzjoni fir-rigward tar-riżorsi finanzjarji.
                  
               
                     (7)
                  
                  
                     Id-Deċiżjoni (PESK) 2020/979 jenħtieġ li tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            Id-Deċiżjoni (PESK) 2020/979 hija b’dan emendata kif ġej:
            
                        (1)
                     
                     
                        It-tieni subparagrafu tal-Artikolu 1(1) huwa sostitwit b’dan li ġej:
                        “Il-proġett għandu jikkonsisti f’żewġ fażijiet, “Fażi I” u “Fażi II”.
                        
                                    —
                                 
                                 
                                    Matul il-Fażi I, fl-ewwel sena tal-implimentazzjoni, sar studju tal-fattibbiltà għall-iżvilupp ta’ Sistema ta’ Validazzjoni tal-Ġestjoni tal-Armi u l-Munizzjon (“AAMVS”) rikonoxxuta internazzjonalment, biex jinvestiga opzjonijiet għal metodoloġiji u għodod xierqa għall-valutazzjoni tar-riskju u tal-kwalità;
                                 
                              
                                    —
                                 
                                 
                                    Matul il-Fażi II, abbażi tal-eżitu tal-istudju tal-fattibbiltà tal-Fażi I, għandu jiġi żviluppat kunċett għall-ħolqien ta’ AAMVS.”;
                                 
                              
                  
                        (2)
                     
                     
                        L-Artikolu 3(2) huwa sostitwit b’dan li ġej:
                        
                                    “2.
                                 
                                 
                                    L-ammont maħsub biex ikopri l-Fażi I tal-proġett huwa ta’ EUR 821 872. L-ammont maħsub biex ikopri l-Fażi II tal-proġett huwa ta’ EUR 820 237.”;
                                 
                              
                  
                        (3)
                     
                     
                        L-Artikolu 5 huwa sostitwit b’dan li ġej:
                        
                           “Artikolu 5
                           Din id-Deċiżjoni għandha tidħol fis-seħħ fid-data tal-adozzjoni tagħha.
                           Għandha tiskadi fit-30 ta’ Novembru 2022.’.
                        
                     
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, il-25 ta’ Novembru 2021.
            
               
                  Għall-Kunsill
               
               
                  Il-President
               
               Z. POČIVALŠEK
            
         
         
            (1)  Id-Deċiżjoni tal-Kunsill (PESK) 2020/979 tas-7 ta’ Lulju 2020 b’appoġġ għall-iżvilupp ta’ sistema rikonoxxuta internazzjonalment għall-validazzjoni tal-ġestjoni tal-armi u l-munizzjon skont standards internazzjonali miftuħa (ĠU L 218, 8.7.2020, p. 1).